এবার থেকে সাংসদদের বেতনে কোপ? কড়া নিয়ম আনছে কেন্দ্র

ওয়েব ডেস্ক : সংসদে (Parliament) কড়া নিয়ম আনতে চলেছে কেন্দ্রীয় সরকার (Central Government)। যার ফলে দৈনিক ভাতা এবং বেতনে কোপ পড়তে পারে সাংসদদের। প্রশ্ন হচ্ছে, কারণ কী? জানা যাচ্ছে, সংসদে সাংসদদের (MP) উপস্থিতির ক্ষেত্রে কড়া অবস্থান নিচ্ছে সরকার। এবার থেকে সংসদে প্রবেশের পর আসনে বসলেই ডিজিটাল পদ্ধতিতে সাংসদদের হাজিরা নথিভুক্ত হবে। আসন্ন বাজেট অধিবেশ থেকে তা শুরু হবে। কিন্তু সাংসদরা সংসদে সঠিক সময় না এলে, কোপ পড়তে পারে বেতনে!

লোকসভার স্পিকার ওম বিড়লা (Om Birla) সম্প্রতি এক সাক্ষাৎকারে জানান, এতদিন সংসদে থাকত রেজিস্টার খাতা। সেখানেই সই করতেন সাংসদরা। কিন্তু অভিযোগ, অনেক সাংসদ খাতায় সই করেই চলে যেতেন, প্রবেশ করতেন না সংসদ ভবনে। এবার সেটাই পরিবর্তন করতে চাইছে কেন্দ্রীয় সরকার। এবার থেকে সাংসদরা সংসদে পৌঁছনোর পরই নিজের উপস্থিতি নথিভুক্ত করতে পারবেন।

আরও খবর : মেঘালয় রাজ্য প্রতিষ্ঠা দিবসে শুভেচ্ছা জানালেন মুখ্যমন্ত্রী ও অভিষেক বন্দ্যোপাধ্যায়

এই প্রক্রিয়া হবে পুরোপুরি ডিজিটাল মাধ্যমে। একজন সাংসদ সংসদে প্রবেশের পর তাঁকে আসনে বসতে হবে। তার পরেই উপস্থিতি নথিভুক্ত হবে। যাকে সবাই ‘অ্যাটেন্ডেন্স’ (Attendence) বলেই জানেন। তবে এই পদ্ধতি যি কোনও সাংসদ না মানেন এবং কোনও কারণে যদি সংসদ মুলতুবি হয়ে যায়, তাহলে সেদিনের উপস্থিতি নথিভুক্ত হবে না। এর ফলে দৈনিক ভাতা এবং বেতন কাটা যেতে পারে। অন্যদিকে সংসদে বক্তৃতা অনুবাদও নির্ভুল করতে কৃত্রিম বুদ্ধিমত্তা ব্যবহার করা হচ্ছে।

স্পিকার বলেছেন, পরীক্ষামূলকভাবে এই প্রক্রিয়া ইতিমধ্যে শুরু হয়ে গিয়েছে। যার ফলে ৮০ শতাংশ অমুবাদ নির্ভুল হবে বলে জানিয়েছেন তিনি। তবে তথ্যপ্রযুক্তি সাহায্যে ১০০ শতাংশ নির্ভুলের চেষ্টা করা হচ্ছে বলে জানিয়েছেন তিনি। বর্তমানে কার্যবিবরণী আপলোডের বিষয়টি অনুবাদ করতে সময় লাগে ৪ ঘন্টা। কিন্তু তা আধ ঘন্টায় নামানোর চেষ্টা চালানো হচ্ছে বলে জানিয়েছেন তিনি।

দেখুন অন্য খবর :

The post এবার থেকে সাংসদদের বেতনে কোপ? কড়া নিয়ম আনছে কেন্দ্র first appeared on KolkataTV.