“কথা বলার অধিকার কেড়ে নেওয়া হচ্ছে…,” বিস্ফোরক রাহুল গান্ধী

ওয়েব ডেস্ক: বাজেট অধিবেশনের (Budget Session) দ্বিতীয় পর্বে লোকসভার (Lok Sabha) অধ্যক্ষ ওম বিড়লার (Om Birla) বিরুদ্ধে গুরুতর অভিযোগ আনলেন বিরোধী দলনেতা রাহুল গান্ধী (Rahul Gandhi)। বুধবার লোকসভা মুলতুবি হওয়ার পর সাংবাদিকদের মুখোমুখি হয়ে তিনি দাবি করেন, তাঁকে সংসদে নিজের বক্তব্য রাখার সুযোগ দেওয়া হচ্ছে না। এমনকি এটিকে ‘গণতন্ত্র বিরোধী’ বলেও দাবি করেছেন রাহুল

বুধবার রাহুল গান্ধী বলেন, “আমি অধ্যক্ষের কাছে অনুরোধ করেছিলাম, আমাকে কথা বলতে দেওয়ার জন্য। কিন্তু তিনি কোনও সুযোগই দিলেন না, বরং সংসদ মুলতুবি করে বেরিয়ে গেলেন। এভাবে সংসদ পরিচালনা করা যায় না। এটি গণতন্ত্র-বিরোধী।” এদিন রাহুল আরও অভিযোগ করেন, “অধ্যক্ষ আমার বিরুদ্ধে ভিত্তিহীন অভিযোগ তুলেছেন। কিন্তু যখন আমি তার উত্তর দিতে চাই, তখনই অধিবেশন মুলতুবি করে দেওয়া হয়। বিরোধীদের কথা বলার অধিকার কেড়ে নেওয়া হচ্ছে।”

#WATCH | Delhi: Lok Sabha LoP and Congress leader Rahul Gandhi says, ” I don’t know what is going on…I requested him to let me speak but he (Speaker) just ran away. This is no way to run the House. Speaker just left and he did not let me speak…he said something… pic.twitter.com/5cszadgc3w

— ANI (@ANI) March 26, 2025

আরও পড়ুন: ৫০০-র বেশি হুমকি ফোন! তাও ক্ষমা চাইতে নারাজ কুণাল কামরা

শুধু অধ্যক্ষই নন, বিরোধীদের কণ্ঠরোধের জন্য কেন্দ্রকেও দায়ী করেছেন কংগ্রেস নেতা। রাহুলের অভিযোগ, “এটি একটি নতুন কৌশল, যেখানে বিরোধীদের কোনও জায়গা দেওয়া হচ্ছে না। প্রধানমন্ত্রী মহাকুম্ভ নিয়ে যখন সংসদে ভাষণ দেন, তখন আমি দেশের বেকারত্বের প্রসঙ্গ তুলতে চেয়েছিলাম। কিন্তু সেই সুযোগও দেওয়া হয়নি।” তিনি আরও বলেন, “বিগত ৭-৮ দিন ধরে কৌশলগতভাবে আমাকে কথা বলতে দেওয়া হচ্ছে না। সংসদে এতদিন ধরে অধিবেশন চলছে, অথচ আমি একটিও বক্তব্য রাখতে পারিনি। এটি গণতন্ত্রের পক্ষে বিপজ্জনক।”

#WATCH | Lok Sabha Speaker Om Birla says, “It is expected of you to uphold the high parameters of decorum and sanctity of the House. There are several incidents in my knowledge when MPs conduct was not in accordance with upholding the high parameters of decorum and sanctity of… pic.twitter.com/kIaOXPXfry

— ANI (@ANI) March 26, 2025

রাহুল গান্ধীর এই অভিযোগের জবাবে অধ্যক্ষ ওম বিড়লা সরাসরি কোনও মন্তব্য করেননি। তবে সংসদ পুনরায় শুরু হলে তিনি বলেন, “আমি আশা করি, বিরোধী দলনেতা সংসদের নিয়ম মেনে চলবেন এবং অধিবেশন স্বাভাবিক রাখবেন।”

দেখুন আরও খবর: